ROMÂNIA
COMUNA BUSTUCHIN
PRIMĂRIA COMUNEI BUSTUCHIN
Nr. 6160/23.05.2025


RAPORT DE SPECIALITATE

la proiectul de hotărâre aprobarea Strategiei de dezvoltare a serviciilor sociale acordate la nivelul Comunei Bustuchin, județul Gorj, pentru perioada 2025-2030

	În conformitate cu atribuțiile care revin compartimentului de asistență socială din cadrul aparatului de specialitate al Primarului Comunei Bustuchin, a fost analizat proiectul de hotărâre privind aprobarea Strategiei de dezvoltare a serviciilor sociale pentru perioada 2025–2030, propus de către Primar.
Strategia elaborată reflectă o analiză detaliată a nevoilor sociale identificate la nivelul comunității, bazată pe date concrete și studii locale privind categoriile defavorizate: copii în situații de risc, persoane vârstnice, persoane cu dizabilități, familii cu venituri reduse, victime ale violenței domestice, precum și alte grupuri vulnerabile. Documentul propune măsuri și programe integrate, adaptate specificului local, care vizează creșterea accesului la servicii sociale, dezvoltarea de servicii noi, diversificarea celor existente și profesionalizarea resursei umane implicate.
Aprobarea strategiei este obligatorie potrivit prevederilor Legii nr. 292/2011 și a Hotărârii Guvernului nr. 797/2017, fiind un instrument esențial în planificarea și coordonarea serviciilor sociale la nivel local. Prin această strategie se stabilesc inclusiv criteriile de parteneriat cu furnizorii publici și privați de servicii sociale și se fundamentează planul anual de acțiune care va fi supus aprobării consiliului local în fiecare exercițiu bugetar.
Raportul de față constată legalitatea, oportunitatea și necesitatea adoptării proiectului de hotărâre, recomandând consiliului local aprobarea strategiei propuse, care va constitui un document de referință pentru dezvoltarea sustenabilă a serviciilor sociale în comuna Bustuchin.



Compartiment asistenta sociala, protectia si drepturile persoanelor cu handicap

